CELEX: 62021TN0335
Language: hr
Date: 2021-06-15 00:00:00
Title: Predmet T-335/21: Tužba podnesena 15. lipnja 2021. – PJ/EIT

2.8.2021   
            
            
               HR
            
            
               Službeni list Europske unije
            
            
               C 310/39
            
         
      Tužba podnesena 15. lipnja 2021. – PJ/EIT
      (Predmet T-335/21)
      (2021/C 310/52)
      Jezik postupka: francuski
      
         Stranke
      
      
         Tužitelj: PJ (zastupnik: N. de Montigny, odvjetnik)
      
         Tuženik: Europski institut za inovacije i tehnologiju
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku izvršnog direktora od 13. listopada 2020. kojom je tužitelju odbijena mogućnost rada od kuće iz njegova matična mjesta;
               
            
                  —
               
               
                  u mjeri u kojoj je to potrebno, poništi odluku izvršnog direktora od 9. ožujka 2021. o odbijanju tužiteljeve žalbe podnesene 10. studenoga 2020.;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe osam tužbenih razloga.
      
                  1.
               
               
                  Prvi tužbeni razlog, koji se temelji na povredi obveze nepristranosti, objektivnosti i neutralnosti tijela ovlaštenog za sklapanje ugovora o radu i na činjenici da je unutarnja pravila donijelo nenadležno tijelo.
               
            
                  2.
               
               
                  Drugi tužbeni razlog, koji se temelji na povredi prava na saslušanje.
               
            
                  3.
               
               
                  Treći tužbeni razlog, koji se temelji na nepostojanju obrazloženja.
               
            
                  4.
               
               
                  Četvrti tužbeni razlog, koji se temelji na povredi unutarnjih pravila i njihovom proizvoljnom i nerazumnom tumačenju, te na nepostojanju predvidljivosti i pravne sigurnosti.
               
            
                  5.
               
               
                  Peti tužbeni razlog, koji se temelji na povredi dužnosti brižnog postupanja, neuzimanju u obzir interesa institucije i tužitelja, te na neproporcionalnosti odluke u odnosu na stvarni interes institucije.
               
            
                  6.
               
               
                  Šesti tužbeni razlog, koji se temelji na povredi prava na poštovanje privatnog i obiteljskog života utvrđenog člankom 7. Povelje Europske unije o temeljnim pravima (u daljnjem tekstu: Povelja) i prava na usklađenje privatnog i profesionalnog života utvrđenog člankom 33. Povelje.
               
            
                  7.
               
               
                  Sedmi tužbeni razlog, koji se temelji na povredi učinkovitog prava na rad i na pravedne radne uvjete.
               
            
                  8.
               
               
                  Osmi tužbeni razlog, koji se temelji na neuzimanju u obzir događaja više sile.